bed499c65c703ac522f093ff0b9e65b2
Τι είναι η υπερτρίχωση;
endokrinologia.gr
2021.10
Η υπερτρίχωση ή αλλιώς δασυτριχισμός είναι η υπερβολική τριχοφυΐα του σώματος. Αν και αφορά και τα δύο φύλα, για ευνόητους λόγους είναι ένα σύμπτωμα που ανησυχεί πρωτίστως γυναίκες. Η υπερτρίχωση εκδηλώνεται στο πρόσωπο αλλά και σε πολλά άλλα μέρη του σώματος όπως η κοιλιά, οι μηροί και η πλάτη. Το πιο σύνηθες είναι η υπερτρίχωση να εμφανιστεί σταδιακά και να χειροτερεύει με την πάροδο του χρόνου, αλλά σε κάποιες περιπτώσεις εμφανίζεται σε πιο οξεία μορφή μέσα σε μερικούς μήνες. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/ypertrichosi/)
26af0f5a57eb427c56b6249fdf893248
Ποια είναι τα αίτια της υπερτρίχωσης;
endokrinologia.gr
2021.10
Η τριχοφυΐα στον ανθρώπινο οργανισμό ρυθμίζεται από τα λεγόμενα ανδρογόνα – ορμόνες που στη γυναίκα παράγονται στις ωοθήκες και τα επινεφρίδια. Η υπερτρίχωση εμφανίζεται όταν η φυσιολογική ισορροπία ανάμεσα στα οιστρογόνα και τα ανδρογόνα διαταράσσεται, με αύξηση της ποσότητας των ανδρογόνων που κυκλοφορούν στο αίμα. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/ypertrichosi/)
d467b0eaef686af16a9ad7f6d6aea73f
Ποια άλλα συμπτώματα σχετίζονται με την υπερτρίχωση;
endokrinologia.gr
2021.10
Επειδή η υπερτρίχωση είναι αποτέλεσμα των αυξημένων ανδρογόνων στο αίμα, συχνά σχετίζεται και με άλλα συμπτώματα όπως η αλωπεκία της κεφαλής και οι διαταραχές της εμμήνου ρύσεως. Σε περίπτωση που η εξέλιξη της υπερτρίχωσης είναι ταχεία και συνοδεύεται από άλλα συμπτώματα θα πρέπει να γίνεται εκτίμηση από ειδικό ενδοκρινολόγο το συντομότερο δυνατόν. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/ypertrichosi/)
47e78aba4f40d2ab1df88195ee195ef7
Ποια είναι η θεραπεία της υπερτρίχωσης;
endokrinologia.gr
2021.10
Η θεραπεία της υπερτρίχωσης εξαρτάται από την υποκείμενη παθολογία. Για παράδειγμα, εάν οφείλεται σε Σύνδρομο Πολυκυστικών Ωοθηκών που σχετίζεται με παχυσαρκία, η απώλεια βάρους μπορεί να οδηγήσει σε μείωση της τριχοφυΐας. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/ypertrichosi/)